מריומה קליין

מרים (מריומה) קליין (נולדה ב-3 בדצמבר 1964) היא פעילה ויזמת חברתית ישראלית, אחת מבין המייסדים של בית השנטי. כלת פרס ישראל בתחום מפעל חיים - תרומה מיוחדת לחברה ולמדינה לשנת ה'תשפ"ב (2022).

==ביוגרפיה==
קליין נולדה בניו יורק בשנת 1964 לאב יהודי-אמריקאי ואם ישראלית. כשהייתה בת שנתיים עלתה עם משפחתה לישראל, אך לאחר זמן קצר הוריה התגרשו ואביה חזר לארצות הברית. 

בגיל חמש היא חוותה תקיפה מינית, ומאז הותקפה מספר פעמים נוספות. 

בגיל 13 נסעה לחפש את אביה בארצות הברית, ומכיוון שלא רצה שום קשר עימה, היא נאלצה לחיות שנתיים כדיירת רחוב בבוסטון. בגיל 15 חזרה לישראל ועברה לפנימייה הדתית "אמנה" בכפר סבא, אך כעבור שלושה חודשים נשרה משם. היא עברה לסיני, שם נשארה כשנה, ומשם עברה לגור בתל אביב. היא נרשמה לסיום לימודיה בתיכון ושכרה לעצמה דירה. את דמי השכירות ואת מחייתה מימנה בעבודת מלצרות. במהלך תקופה זו, היא עברה התעללות מינית ואונס. למרות החוויות הקשות שעברה, קליין התגייסה לצה"ל ובין היתר שירתה כפקידה ביחידת הקישור ללבנון במרג' עיון וכמורה למלאכת יד בבתי­ כלא צבאיים.

בשנת 1984 הקימו קליין ובן זוגה דאז, עובדיה (דינו) גרשון, את בית השנטי בנווה צדק בתל אביב. בתחילה שימש הבית כמוסד לארוחות שבת לדיירי רחוב, ובהמשך הפך לבית מחסה לבני נוער בסיכון. בשנת 1992 התאגדה עמותת בית השנטי באופן רשמי.

בשנת 2000 קיבל בית השנטי הכרה מהמדינה, ומאז הוא זוכה לתמיכה ממשלתית המהווה 15% מהסכום הדרוש להפעלתו. באותה שנה התכבדה קליין בהדלקת משואה בטקס יום העצמאות בהר הרצל, ואף קיבלה את אות הנשיא למתנדב ואות המתנדב בעיר תל אביב. ב-2007 היא קיבלה מעיריית תל אביב יפו את אות "יקירת העיר" על עשייתה ופועלה למען ילדי הרחוב.

ב-2009 היא הקימה במסגרת העמותה את כפר הנוער "שלווה במדבר" ("בית השנטי במדבר") ליד שדה בוקר, המשמש בית חם לילדי הפריפריה, בו חוות סוסים לרכיבה טיפולית ומרכז חקלאות אקולוגי.

בשנת 2016 פרסמה קליין הרצאת TEDx על חייה והוציאה את הספר "דרך בית השנטי: שיטת טיפול בבני נוער", המגולל את סיפור חייה ואת סיפור הקמתו של בית השנטי. שנה אחר כך, היא נבחרה לאחת מהגיבורים העולמיים של CNN.<ref></ref>

בשנת 2022 זכתה בפרס ישראל בתחום מפעל חיים על פועלה במישור החברתי-קהילתי. במאי 2022, בעקבות בעיות שלא טפלו עד כה ובנוסף לליקויים שהתגלו בתחקיר עובדה, מריומה קליין זומנה לשימוע לאור אי עמידה של בית השנטי בהנחיות משרד הרווחה ואף המשרד הפסיק לשלוח בני נוער למוסד.

==חיים אישיים==
לקראת סוף שירותה הצבאי, הכירה קליין את עובדיה (דינו) גרשון, שהפך לבן זוגה. לשניים נולדו שלוש בנות. השניים נפרדו בתחילת שנות ה-2000.

בשנת 2005 היא הכירה את מיכאל בן-יוסף, ממתנדבי הבית, שהפך לבעלה השני. השניים התגרשו בשנת 2019.

==ביקורת==
בשנת 2022 שודר בתוכנית "עובדה" תחקיר על פגיעה וניצול בבני נוער ששהו במוסד. לאחר פרסום הכתבה, הועלו טענות ברחבי הרשת של בוגרי המוסד, עובדים ממקצועות הרווחה ואף עובדים שעבדו בעבר - כנגד ההתנהלות של מריומה קליין ובית השנטי כלפי בני נוער. לחלק מהמתלוננים נשלחו מכתבי התראה לפני תביעה.

בעקבות הביקורות טרם התוכנית והצפה של תלונות כנגד קליין ובית השנטי, החליטו במשרד הרווחה לזמן את קליין לוועדת משמע במשרד.

אביעד אמבש, בוגר בית השנטי, תיאר את העונשים, כמו כליאה בבידוד, סילוק, איומים ועוד.<ref></ref>

==לקריאה נוספת==
* "[https://www.nli.org.il/he/books/NNL_ALEPH990038511560205171/NLI דרך בית השנטי - שיטת טיפול לבני נוער]" - מריומה קליין, 2015

==קישורים חיצוניים==

* 
* 
* 
* ליאורה הכהן, [https://www.makorrishon.co.il/nrg/online/archive/ART/146/921.html בעיני הילדים של בית השנטי נשארנו האבא והאמא שלהם], באתר מעריב 21 במאי 2005
* 
* 
* [https://thestart.co.il/מריומה-בן-יוסף/ מריומה בן יוסף - מיכל לוצקי - (הת)חלה לשבת], באתר (הת)חלה לשבת, 10 בדצמבר 2021
* 
* 

==הערות שוליים==

קטגוריה:יזמות חברתיות ישראליות
קטגוריה:יזמים חברתיים ישראלים
קטגוריה:מנכ"ליות עמותות
קטגוריה:מנכ"לי עמותות
קטגוריה:מנהלות ישראליות
קטגוריה:מנהלים ישראלים
קטגוריה:מייסדות עמותות ישראליות
קטגוריה:משיאי משואה ביום העצמאות: 2000
קטגוריה:זוכות פרס ישראל על תרומה מיוחדת לחברה ולמדינה
קטגוריה:זוכי פרס ישראל על תרומה מיוחדת לחברה ולמדינה
קטגוריה:זוכי פרס ישראל לשנת 2022
קטגוריה:מקבלי אות הנשיא להתנדבות
קטגוריה:נפגעי ונפגעות תקיפות מיניות
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:עולות בשנות ה-1960
קטגוריה:עולים בשנות ה-1960
קטגוריה:ישראליות שנולדו ב-1964
קטגוריה:ישראלים שנולדו ב-1964